**Mărgăritarul din fereastră**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mărgăritarul din fereastră

Mărgăritarul din fereastră,

Ca două boabe de argint,

Tresare-n lacrima albastră

A ochilor ce azi mă mint.

În zări pustii stele se-aprind

Sub vraja serilor târzii

Şi ramuri albe le cuprind

În frunze calde,arămii ...

Copacii goi , în depărtare,

Pari doar străini înfrigurați

Ce-ngenunchează pe cărare

De stele albe-nveşmântați!

Noi doi copii sub felinare,

Cerșind iubirii un minut.

Cad frunzele din calendare,

Sunt anii grei ce ne-au durut!

Tu mă cunoşti poate mai bine,

Eu nu mai ştiu azi cine eşti !

Simt mângâierile-n suspine

Şi ştiu că iar mă părăseşti...

Mărgăritarul din fereastră,

Ca două boabe de argint,

Tresare-n lacrimă albastră

A ochilor ce azi mă mint.